
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 69
din 27 martie 2014
privind aprobarea cooperării dintre municipiului Sighişoara cu oraşul 
Raŝka din Republica Serbia
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului în calitate de iniţiator, înregistrat cu nr. 6312/III/18.03.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215 din 2001, Legea administraţiei publice locale, republicată, cu modificările şi completările ulterioare;
Văzând adresa Ambasadei Republicii Serbia, înregistrată la Municipiul Sighişoara sub nr. 26.703/04.12.2013, prin care se propune stabilirea relaţiilor de cooperare dintre municipiul Sighişoara şi oraşul Raŝka;

Având în vedere avizul nr. H2-1/674 din 05.03.2014  al Ministerului Afacerilor Externe, înregistrat la Municipiul Sighişoara sub. nr. 6.198/18.03.2014 şi de avizul nr. 13.172 din 12.03.2014 al Ministerului Dezvoltării Regionale şi Administraţiei Publice, înregistrat la Municipiul Sighişoara sub nr. 5.711/12.03.2014, necesare în vederea aprobării cooperării dintre cele două părţi;

Ţinând cont şi de prevederile art. 41 din Legea nr. 590/2003, privind tratatele;

Având în vedere Raportul de specialitate nr. 6314/III/18.03.2014 al Serviciului Relaţii Publice, prin care se propune aprobarea cooperării dintre municipiului Sighişoara din România şi oraşul Raŝka din Republica Serbia, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 16, art. 36 alin. (2)  lit. „e” şi alin. (7) lit. „b” şi „c”, art. 45 alin. (2) lit. „f” şi a art. 115 (1) lit. „b” din Legea nr. 215/2001, Legea administraţiei publice locale, republicată, cu completările şi modificările ulterioare,

H O T Ă R Ă Ş T E:

Art.1. Se aprobă cooperarea dintre municipiul Sighişoara din România şi oraşul Raŝka din Republica Serbia.
Art.2. Se aprobă încheierea Înţelegerii de Cooperare dintre municipiul Sighişoara din România şi oraşul Raŝka din Republica Serbia,  conform Anexei nr. 1, care face parte din prezenta hotărâre.
Art.3. Se împuterniceşte Primarul Municipiului Sighişoara, domnul Ioan-Dorin Dăneşan, cu semnarea Înţelegerii de Cooperare, prevăzută la art. 2 din prezenta hotărâre.
Art.4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara şi Serviciul Relaţii Publice.

Art.5. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Serviciul Relaţii Publice.
  8 ex. 
I.R./G.V.
